tomron87/hebrew-wikipedia-sentences-corpus huggingface dataset:
היה נגד רעיון הרפסודה אך לאחר שארז ועידו לקחו לו את מקס שחה לרפסודה לקחת את מקס אך בסוף נשאר ברפסודה.
ראובן כספי (קובי מאור) – אביו של עידו.
אשתו מתה, ובגלל זה הוא דואג הרבה יותר לעידו.
במהלך הסרט הוא ואמה של סשה חוקרים איפה הם.
יולה (אולה שור-סלקטר) – אמה של סשה.
דואגת לסשה מאז צאתה לרפסודה ללא ידיעתה.
חוקרת ביחד עם ראובן את היעלמותם של עידו, סשה, ארז, ויוני.
מתניה (ברק שמיר) – ידיד של סשה.
משתתף בבלוג שלה אך יוצר אי הבנה בין סשה לעידו.
נער יפה ומקובל בבית ספרו.
ענבל – אחותו של ארז.
דודי (אריה צ'רנר) – עובד עם ראובן ועבד עם אמא של עידו.
ראש מועדון השייט של חיפה.
רונה כספי (ורד בוסקילה) – אמו של עידו.
מתה לפני עלילת הסרט ממחלה שלא מוזכרת בסרט.
מדריכה במועדון השייט של חיפה, לאחר מותה המועדון נקרא על שמה, בעלת גביעים ומדליות של שייט.
תמרה (תמרה האן) – חברתה הרעה של סשה.
חלק מחבורת הילדות המקובלות, מן "השפוטות" של סשה, והתנהגה באכזריות אל עידו וחבריו.
מקס – עכבר, אותו מגדל יוני.
אוהב בעיקר את יוני וסשה.
הרפס גניטלי הוא זיהום הנגרם על ידי וירוס ההרפס (HSV) באיברי המין.
למרבית האנשים אין תסמינים או שהם חווים סימפטומים קלים ולכן אינם יודעים שהם נגועים.
כאשר תסמינים באים לידי ביטוי, הם בדרך כלל כוללים שלפוחיות קטנות שנפתחות ויוצרות פצעים כואבים.
תסמינים דמויי שפעת כגון חום, כאב או בלוטות לימפה נפוחות, עלולים להתרחש.
תסמינים לרוב יחלו להופיע כ-4 ימים לאחר החשיפה כאשר הם עשויים להמשך עד 4 שבועות.
לאחר ההידבקות עלולות להתרחש התפרצויות נוספות, אך הן בדרך כלל מתונות יותר.
המחלה מתפשטת בדרך כלל על ידי מגע ישיר של איברי המין עם פני העור או עם הפרשות של מישהו שנדבק.
זה עלול להתרחש במהלך יחסי מין, כולל מין אנאלי ואוראלי.
הדבקות עשויה להתרחש גם כאשר לצד המדביק אין פצעים בעת המגע המיני.
הסיכון להדבקה בין בני זוג הוא כ-7.5% במשך שנה.
HSV מסווג לשני סוגים, HSV-1 ו-HSV-2. בעוד שמבחינה היסטורית HSV-2 היה נפוץ יותר, HSV-1 גניטלי הפך נפוץ יותר בעולם המפותח.
ניתן לאבחן על ידי בדיקת נגעים באמצעות PCR, תרבית ויראלית או בדיקות דם עבור נוגדנים ספציפיים.
ניתן להימנע מהידבקות בהרפס גניטלי על ידי אי קיום יחסי מין, שימוש בקונדומים או קיום יחסי מין עם מישהו שאינו נגוע.
שימוש ארוך טווח בתרופות אנטי-ויראליות עשוי גם להפחית את הסיכון להדבקה נוספת.
נכון לשנת 2015 כמעט כ-846 מיליון אנשים (12% מאוכלוסיית העולם) סבלו מהרפס גניטלי.
בארצות הברית, יותר מאחד מכל שישה אנשים בין הגילאים 14 עד 49 חולים במחלה.
נשים נדבקות בשכיחות גבוהה יותר מגברים.
שיעורי המחלות הנגרמות על ידי HSV-2 ירדו בארצות הברית בין 1990 ל-2010. לעיתים רחוקות סיבוכים עשויים לכלול דלקת קרום המוח, סיכון מוגבר לאיידס (HIV) אם נחשפים לנשא, והתפשטות לתינוק במהלך הלידה וכתוצאה מכך להרפס ביילוד.
בקרב גברים, הנגעים מופיעים על עטרת הפין, לאורך גוף הפין או בחלקים אחרים באזור כגון הירך הפנימית, הישבן או פי הטבעת.
בקרב נשים, נגעים מופיעים על או ליד כף הערווה, בדגדגן או בחלקים אחרים של הפות, בישבן או בפי הטבעת.
תסמינים נפוצים אחרים כוללים כאב, גירוד וצריבה.
תסמינים פחות נפוצים, אך עדיין שכיחים, כוללים הפרשות מהפין או הנרתיק, חום, כאבי ראש, כאבי שרירים, בלוטות לימפה נפוחות ומוגדלות וחולשה.
לעיתים קרובות נשים חוות תסמינים נוספים כגון כאב או צריבה בהטלת שתן ודלקת צוואר הרחם.
דלקת הרפטית (דלקת המשויכת לווירוס ההרפס) בפי הטבעת שכיחה בקרב אנשים המקיימים יחסי מין אנאליים.
כעבור 2–3 שבועות, הנגעים מתקדמים והופכים לפצעים ולאחר מכן מגלידים ומחלימים, אם כי נגעים על רקמה רירית עשויים לא להגליד כלל.
במקרים נדירים, אם הזיהום התפשט לעבר עצם העצה באזור של חוט השדרה עלולה להגרם אצירת שתן חמורה ועשויים להופיע סימנים של מילורדיקוליטיס: כאב, אובדן תחושתי, נמלול ופריחה.
לאחר התפרצות ראשונית של הרפס גניטלי הנגרם על ידי HSV-2, תהיה הישנות אחת לפחות בכ-80% מהאנשים, בעוד ששיעור ההישנות של הרפס גניטלי הנגרמת על ידי HSV-1 הוא כ-50%.
הרפס גניטלי הנגרם על ידי HSV-2 חוזר בממוצע ארבע עד שש פעמים בשנה, בעוד שהזיהום של HSV-1 מתרחש רק פעם בשנה.
אנשים עם הרפס גניטלי חוזר יכולים לקבל טיפול מדכא, המורכב מטיפול אנטי-ויראלי יומי המכיל אציקלוביר, ואלציקלוביר (valacyclovir) או פמציקלוביר (farmciclovir).
טיפול מדכא עשוי להיות שימושי לאלו שיש להם לפחות ארבע חזרות של הווירוס בשנה, אך הראיות ליעילות הטיפול חלשות.
טיפול מדכא ככל הנראה יפחית את השנות המחלה גם בקרב אנשים עם שיעורי השנות נמוכים.
יש להפסיק טיפול מדכא לאחר שנה לכל היותר כדי להעריך מחדש את תדירות ההישנות.
הרפס גניטלי יכול להתפשט על ידי הפרשה ויראלית לפני ואחרי היווצרות פצעים.
הסיכון להתפשטות בין בני זוג הוא כ-7.5% במשך שנה (עבור מין לא מוגן).
הסבירות להעברת הרפס גניטלי מאדם אחד לאחר יורדת ב-50% על ידי שימוש בקונדום, וכמו כן גם שימוש בקונדום נשי מוריד את הסיכויים ב-50%.
הימנעות ממין במהלך התפרצות פעילה גם מסייעת להפחית את סיכויי ההדבקה.
ככל שבן הזוג נושא את הווירוס זמן רב יותר, כך קצב ההעברה נמוך יותר.
אדם נגוע עשוי להפחית עוד יותר את סיכוני ההעברה על ידי שמירה על מינון יומי של תרופות אנטי-ויראליות.
זיהום על ידי הרפס גניטלי מתרחש בערך ב-1 מכל 1,000 אקטים מיניים.
בדיקות דם אינן מומלצות לאנשים שאין להם תסמינים של HSV, כולל נשים בהריון, מתוך חשש שהדבר יגרום ליותר נזק מאשר תועלת שכן יש שיעור חיובי שגוי גבוה וקבלת תוצאת בדיקה חיובית עלולה לגרום לבעיות אחרות, כגון קשיים בזוגיות.
אם נדבקים בהרפס גניטלי, אין תרופה.
תרופות אנטי-ויראליות, כגון אציקלוביר, ואלציקלוביר, פמציקלוביר, עשויות למנוע התפרצויות או לקצר התפרצויות אם הן מתרחשות.
שימוש ארוך טווח בתרופות אנטי ויראליות עשוי גם להפחית את הסיכון להדבקה.
ככל שאדם חולה בנגיף זמן רב יותר, כך הוא חווה פחות התפרצויות והסיכויים שידביק אדם אחר קטנים, בשל אנטיגנים מיוחדים ותגובה חזקה יותר של מערכת החיסון.
אציקלוביר היא תרופה אנטי-ויראלית המפחיתה את הכאב ואת מספר הנגעים במקרה הראשוני של הרפס גניטלי.
יתר על כן, היא מקטינה את התדירות והחומרה של זיהומים חוזרים.
התרופה מגיעה בקפסולות, טבליות, הזרקה, אבקה להזרקה ומשחה.
המשחה משמשת באופן מקומי והיא מפחיתה כאב, מפחיתה את זמן הריפוי ומגבילה את התפשטות הזיהום.
בקרב אנשים שחווים את ההתרפצות הראשונה שלהם של הרפס גניטלי, צריכה אוראלית של אציקלוביר עשויה להפחית את משך התסמינים והנגעים, אך הסיכון להשפעות שליליות אינו ודאי.
ייתכן גם שישנו הבדל קטן אם בכלל בין אציקלוביר מקומי לפלסבו מבחינת משך התסמינים והנגעים והסיכון לתופעות לוואי.
ואלציקלוביר היא קדם תרופה המומרת לאציקלוביר בעת הכניסה לגוף.
התרופה עוזרת להקל על הכאב ואי הנוחות ואף מאיצה את ריפוי הפצעים.
ואלציקלוביר מגיעה רק בקפסולות והיתרון שלה הוא שיש לה משך פעולה ארוך יותר מאשר לאציקלוביר.
שימוש לדוגמה הוא דרך הפה פעמיים ביום במשך עשרה ימים עבור נגע ראשוני, ופעמיים ביום במשך שלושה ימים עבור אפיזודה חוזרת.
פמציקלוביר היא תרופה אנטי-ויראלית נוספת השייכת לאותה משפחה.
פמציקלוביר היא קדם תרופה אשר מומרת לפנציקלוביר (penciclovir) בתוך הגוף.
לתרופה זו משך פעולה ארוך יותר מאשר לאציקלוביר והיא מגיעה רק בטבליות.
כ-16 אחוז מהאמריקאים בין הגילאים 14 עד 49 נגועים בהרפס גניטלי, מה שהופך אותה לאחת ממחלות המין הנפוצות ביותר.
יותר מ-85% מאלו עם HSV-2 אינם מודעים לזיהום שלהם.
כ-776,000 אנשים בארצות הברית נדבקים בזיהומי הרפס חדשים מדי שנה.
בדיקות הרפס אינן נכללות בבדיקות מין שגרתיות.
בדיקת הרפס שנויה במחלוקת מכיוון שהתוצאות לא תמיד מדויקות או מועילות.
בתחילת המאה ה-20 משרד הבריאות בבריטניה חוקק חוק אשר קבע טיפול חובה במחלות המועברות במגע מיני, אך החוק לא כלל הרפס מכיוון שהמחלה לא נתפסה כחמורה מספיק.עד לשנת 1975, ספרי לימוד של סיעוד לא כללו הרפס מכיוון שהוא לא נחשב כגרוע יותר מהצטננות.
לאחר הפיתוח של אציקלוביר בשנות ה-70, חברת התרופות Burroughs Wellcome השיקה קמפיין שיווקי נרחב שפרסם את המחלה, כולל יצירת קבוצות תמיכה לנפגעים.
נעשים ניסיונות לפתח חיסון להתפרצויות אקטיביות של הנגיף - אף על פי שרוב המקרים הם א-סימפטומטיים - אך התוצאות עד כה לא הצליחו לעשות זאת או למנוע את ההדבקה.
הרפתקאות אסי ויהונתן היא סדרה קומית חינוכית שמשודרת בערוץ מאיר לילדים בכיכובם של אסי צובל ויהונתן רוזנהק.
.צמד כוכבי הילדים אסי (אסי צובל) ויהונתן (יהונתן רוזנהק) נוסעים ברחבי הארץ בניסיון להופיע עם האמרגן שלהם, מקסים מקסימוב (דיבוב: אסי צובל).
הם מופיעים באלון מורה, תל אביב-יפו, בישובי מפוני גוש קטיף, טבריה ובנימין ובכל עלילה הם לומדים על המקום.
לכל פרק יש שני חלקים, ובסוף החלק השני מופיע קליפ עם שיר מיוחד שמבוסס על דברים שנלמדו בפרק.
עונות 2–3 – תלמוד ישראלי
העונות צולמו בשיתף עם התלמוד הישראלי.
בעונות אלו אסי ויהונתן מתחרים עם כוכב הילדים הגדול אודי חמודי (אריאל קרן) ובתוך כך לומדים מהתלמוד הישראלי.
בעונות אלו כל עלילה נמשכת שלושה חלקים.
אסי (אסי צובל) - חבר בהרכב המוזיקלי "אסי ויהונתן" שנמצא בתחרות עם אודי חמודי.
יהונתן (יהונתן רוזנהק) - חבר בהרכב המוזיקלי "אסי ויהונתן" שנמצא בתחרות עם אודי חמודי.
אודי חמודי (אריאל קרן) - כוכב ילדים מוכר שמתחרה עם אסי ויהונתן
הרפתקאות בהזארד היא סדרת טלוויזיה אמריקאית מסוג קומדיית פעולה ששודרה ברשת CBS מ-26 בינואר 1979 ועד 8 בפברואר 1985. הסדרה כללה בסך הכל 7 עונות ו-147 פרקים.
הסדרה הייתה פופולרית במיוחד בשל מרדפי המכוניות והפעלולים יוצאי הדופן שנכללו בכל פרק.
הסדרה היוותה את הבסיס לסרט הקולנוע "הדיוק'ס קורעים את הזארד" שיצא לאקרנים ב-2005.
על אף שבני המשפחה עסקו בעבר בייצור לא חוקי של אלכוהול, במועד תחילת הסדרה הם כבר לא עוסקים בכך יותר.
עם זאת בני המשפחה נשפטו בעבר על כך וקיבלו מאסר על-תנאי בגין פעילות זו.
האנטגוניסט העיקרי של הסדרה הוא נציב המחוז המושחת ג'פרסון דייוויס "בוס" הוג (סורל בוק) אשר מנסה כל העת להערים על בני משפחת דיוק כדי שיצליח להכניס אותם לכלא.
הוג מקפיד להיעזר בשריף רוסקו קולטריין (ג'יימס בסט).
לאורך הסדרה בני משפחת דיוק, אשר נוהגים במכונית דודג' צ'ארג'ר אותה הם מכנים "הגנרל לי", נאלצים פעמים רבות להתחמק מהשריף במרדפי מכוניות מרובים, ולסכל את מזימותיו הערמומיות של הוג.
כל פרק בסדרה כלל מרדפי מכוניות כאשר המכונית של משפחת דיוק ביצעה בדרך כלל תמרונים יוצאי דופן וקפיצות באוויר בעודם מתחמקים ממצבים מסוכנים שונים.
בו דיוק (מגולם על ידי ג'ון שניידר) - בחור בלונדיני ואימפולסיבי אשר מתמחה בנהיגה.
לוק דיוק (מגולם על ידי טום וופאט) - חייל מארינס לשעבר אשר הוגה לעיתים רבות תוכניות כיצד להרים על נציב המחוז המושחת הוג והשריף.
דייזי דיוק (מגולמת על ידי קת'רין באך) - בת דודתם היפה של בו ולוק אשר עובדת כמלצרית בבר מקומי בבעלותו של הוג.
דייזי מרבה להשתמש בקסמה על מנת לחלץ את בו ולוק מצרות.
נהגה ללבוש מכנסי ג'ינס קצרים שזכו בעקבות כך לכינוי "דייזי דיוקס".
הדוד ג'סי דיוק (מגולם על ידי דנבר פייל) - הפטריארך של משפחת דיוק.
הדוד ג'סי הוא זה שגידל את בו, לוק ודייזי.
עסק בעבר בייצור לא חוקי של אלכוהול.
הוא מסוכסך במשך שנים רבים עם הוג.
ג'פרסון דייוויס הוג (מגולם על ידי סורל בוק) - האנטגוניסט הראשי בסדרה.
הוג הוא נציב המחוז החמדן והמושחת.
הוג מנסה לגבש כל הזמן תוכניות כיצד הוא ירוויח כסף רב ויסבך את בני משפחת דיוק - לעיתים קרובות בעזרתו של השריף רוסקו.
השריף רוסקו קולטריין (מגולם על ידי ג'יימס בסט) - השריף הנאמן של אשר מסייע להוג.
לעיתים רבות הוא מנסה לעצור את בני משפחת דיוק.
קוטר דבנפורט (מגולם על ידי בן ג'ונס) - חברם הקרוב של בני משפחת דיוק אשר ומכונאי מומחה.
מסייע לעיתים רבות לתקן את המכונית של בני המשפחה.
הסדרה נוצרה על ידי גי ולדרון, אשר ביסס את התוכנית על סרטו "Moonrunners" משנת 1975, שגם עסק בייצור לא חוקי של אלכוהול ובתרבות של דרום ארצות הברית.
הסדרה צולמה בעיקר בקליפורניה, אם כי כמה מהפרקים המוקדמים של הסדרה צולמו בקובינגטון שבג'ורג'יה.
הסדרה זכתה לפופולריות רבה בעיקר בזכות פעלולי המכוניות הרבים בסדרה, ובשל כך, לאורך השנים נעשה שימוש במספר רב של מכוניות בצילומי הסדרה בשל הנזק הרב שנגרם למכוניות במהלך הצילומים.
הרפתקאות איתמר בספארי הוא משחק הרפתקה ממוחשב מסוג "הצבע והקלק" שפותח על ידי חברת קומפדיה ויצא לאור בשנת 2000. המשחק הוא המשחק החמישי בסדרת משחקי איתמר, שדמותו מבוססת על דמותו של איתמר מאת הסופר דויד גרוסמן.
במשחק זה ישנה עלילה עם אוסף משחקי פעילות והעשרה המיועד לילדים בגילאי 3–7. משחק זה יצא בשלל שפות ובגרסת הבסיס בארץ הוא יצא בעברית ובאנגלית.
המשחק יצא בשיתוף פעולה עם הספארי ברמת גן.
במשחק ישנם סרטונים על הספארי ברמת גן.
השחקן צריך לשחק בפעילויות השונות הנמצאות בספארי על מנת לקבל את הציורים של החיות שנמצאות בסכנת הכחדה ולהשלים את אלבום התמונות האדום, כאשר השחקן משלים פעילות, הוא מקבל מדבקה של החיה אשר נמצאת בסכנת הכחדה והמדבקה מופיעה באלבום וכאשר נכנסים לאלבום לוחצים על המדבקה וישנו הסבר על החיה עצמה.
- השחקן משחק בפינגווין או בזברה, הוא צריך לתת לו לאכול את המזון של החיה ולמנוע החיות הטרף לאכול אותן ומהציידים לצוד אותן.
טריוויה - משחק טריוויה בנושא בעלי החיים.
עובדי הספארי - השחקן לוחץ על השמות של המטפלים ועובדי הספארי וצופה בסרטונים עליהם.
משחק הזיכרון - משחק זיכרון עם תמונות של חיות.
מיון בטבע - השחקן צריך לסדר שלישיות של חיות לגובה או לרוחב אך מאותן מחלקה.
- השחקן מקשיב לקול של החיה ולוחץ יל התמונה של החיה שמשמיעה את הקול.
פאזלים - פאזלים של חיות.
הרפתקאות פינוקיו (ביפנית: 樫の木モック; באנגלית: Saban's Adventures of Pinocchio) היא סדרת אנימה יפנית בת 52 פרקים, המבוססת על הספר "הרפתקאותיו של פינוקיו" מאת הסופר האיטלקי קרלו לורנציני, שנודע בשם העט שלו קרלו קולודי.
הסדרה הופקה לטלוויזיה בשנת 1972, ושודרה בישראל בדיבוב עברי בערוץ 2 הניסיוני בשנת 1990 בהפצת סבן אנטרטיינמנט, ושודרה לאחר מכן ברצועת תוכניות הילדים של זכיינית ערוץ 2, רשת.
לסדרה הופק סרט ב-1993 באורך מלא אשר מקצר את הפרקים שלה, וסרט זה גם דובב לעברית ושודר בערוץ 2 ובחינוכית עם דיבוב שונה.
את שיר הפתיחה בגרסה העברית ביצעו שיר גוטליב וטל מוסרי.
עמי מנדלמן (סבא ג'פטו / ג'ימיני הצרצר/ השועל)
אבשלום לוי (מנהל התיאטרון / הסמור)
את הדיבוב לסרט ביים יעקב שם טוב והפיקה חסיה ורטהיים.
אור אזולאי (פינוקיו / אמא של מירל)
דב רייזר (ג'פטו / זיק הסמור / תוכי / אבא של מירל / דמויות שונות)
אורנה כץ (פיית האלון / אלבירה / איימי / דמויות שונות)
יהויכין פרידלנדר (רודי העכבר / בילי / דמויות שונות)
עמי טראוב (טריק השועל / חוטב עצים)
שמעון כהן (קולונל רשע / מיליונר / דמויות שונות)
עמי מנדלמן (דומינוס / קפטן רושי / דמויות שונות)
אורלי קטן (כלבת ים / סבתא של אלבירה / מירל / דמויות שונות)
הרפתקאות תום בומבדיל; ועוד חרוזים מן הספר האדום הוא ספר שירה שכתב ג'ון רונלד רעואל טולקין.
הספר ראה אור לראשונה בשנת 1962.
הספר תורגם לעברית בשנת 1984 על ידי אוריאל אופק.
"הרפתקאות תום בומבדיל" יצא מחדש במסגרת האסופה מ-1997 "סיפורים מממלכת הסכנה" (יצאה בעברית ב-2012).
הספר מכיל 16 שירים, כאשר שניים מהם עוסקים בהרפתקאותיו של תום בומבדיל, דמות מוכרת מספר אחר של טולקין - שר הטבעות, וחלקם חרוזים ופזמונים שונים מהארץ התיכונה אשר התחבבו על הוביטים ונאספו לקראת סוף העידן השלישי.
מקור השירים ב"ספר האדום" - ספרו של בילבו בגינס, ויורשו פרודו בגינס, כאשר פרודו עצמו נתקל בבומבדיל במהלך הרפתקאותיו.
הספר עצמו מיועד לילדים, אך נחשב לחלק מהלגנדריום של טולקין, שכן הוא מכיל עקבות למורשת גונדור ונומנור.
בפרק המבוא מביא המחבר את מקורותיהם (הבדיוניים) המשוערים של השירים שבספר, הרקע לכתיבתם והשפעות אפשריות עליהן (מריבנדל, או מממלכת גונדור לדוגמה).
הרפתקאות תום בומבדיל: בפרק המבוא של הספר, מסופר כי מקור השיר הגיע כנראה מבקלנד ומבוסס הוא על אגדות שונות שנקשרו בשמו.
מחקר שנערך בשלב מאוחר יותר גילה כי טולקין יצר את דמותו של בומבדיל מבובת עץ ("בובה הולנדית") אותה יצר עבור ילדיו.
בומבדיל יוצא לשיט: כמו השיר הראשון, אף הוא מקורו בבקלנד, אך נראה כי השיר חובר בתקופה מאוחרת, לאחר ביקור פרודו בבית בומבדיל המתואר ב"אחוות הטבעת".
נדודים: השיר מושר במקצב זהה לשיר "שירו של אארנדיל" שהושר על ידי בילבו בביתו של אלרונד בריבנדל, ומקורו באגדות גמדאיות ונומנוריאניות.
הנסיכה מי: נקרא במקור "הנסיכה ני".
איש הסהר נשאר נורא מאוחר: חובר על ידי בילבו באגינס, ומופיע גם בספר "אחוות הטבעת" כאשר פרודו שר את השיר בפונדק "הסוסון המכרכר" בברי.
אחד ממקורות ההשראה לשיר היה שיר הילדים "תראו מה קרה, מתעופפת פרה" (Hey Diddle Diddle) מלקט "שירי אמא אווזה".
איש הסהר ירד מוקדם במורד: מקורו, ככל הנראה, מגונדור, שכן הוא מזכיר בני-אדם המתיישבים לאורך חופי מפרץ בלפלס.
טרול האבן: חובר על ידי סם גמג'י ומושר על ידו במהלך מסע ארגורן וההוביטים לריבנדל.
פרי ווינקל: אף הוא חובר על ידי סם גמג'י.
האשמנים: נקרא במקור "Knocking at the Door" ומופיעים בו מקומות שלא מופיעים במפה של הארץ התיכונה.
פילנפיל: שיר זה מושר על ידי סם גמג'י ב"שני הצריחים" שאף מציין כי השיר נחשב כ"יצירה מסורתית באזור" ומתייחס למומקיל - ייצור ענק דמוי פיל.
חתול: מוזכר כי מחברו הוא סם גמג'י, אם כי סביר להניח שהוא עיבד יצירה קדומה עוד יותר אשר הייתה חביבה על ההוביטים.
כלת הצל: נקרא במקור "The Shadow Man".
בדומה לשיר 3 גם שיר זה מקורו ככל הנראה מאגדות גמדאיות ואף מכיל הדים למפגשו של טורין טורמבר עם מים הגמד מסיפור "ילדי הורין".
פעמון הים: בפרק המבוא מוזכר כי מדובר ביצירה המאוחרת ביותר, שככל הנראה נכתבה על ידי פרודו באגינס בראשית העידן הרביעי, ומכיל אזכורים למחלה שתקפה אותו מדי שנה בחודשים מרץ ואוקטובר, מאז סיום מסעו.
הספינה האחרונה: בדומה לשיר 6 גם מקור השיר הזה הוא מגונדור.
השיר מזכיר את שבעת הנהרות הזורמים בסמיכות לממלכה (חלקם יובלים של האנדוין המוזכר אף הוא).
השיר נקרא במקור "פיריאל", אף הוא שם גונדוריאני.
הרפתקאות שלומיאל הוא סרט הנפשה בבימויו של חנן קמינסקי אנימטור ישראלי ובוגר בצלאל.
הסרט מבוסס על כמה מסיפוריו של יצחק בשביס-זינגר, ביניהם "חכמי חלם", "הגולם", ו"זלטה העז" והופק בצרפת ובהונגריה.
זהו סרטו המצויר הראשון של קמינסקי באורך מלא.
הסרט הוקרן בישראל ב-1995 בפסטיבל הקולנוע ירושלים ה-12 וכן בפסטיבל הבינלאומי הראשון "קולנוע יצירתי" בסינמטק תל אביב.
הכל התחיל בתקלה- כשאלוהים ברא את העולם הוא נתן שק של חוכמה ושק של טיפשות בידי מלאכיו, כדי שיחלקו אותם בעולם, אבל כל שק הטיפשות נשפך על העיירה חלם.
גיבור הסיפור הוא אהרון היתום, שיחד עם זלטה, העז הזקנה שלו, עובר לגור אצל דודו שלומיאל ודודתו שרה תושבי חלם.
אנו לומדים להכיר כמה מתושבי העיירה ואת הרב גרונם.
שלומיאל מתבקש לשמור ולהחביא את "ספר הניסים".
ספר זה חיוני למכשף שגר בטירה בקרבת הכפר, כיוון שהוא יצר גולם מחומר ומים, ורק בספר הניסים כתוב כיצד ניתן להפיח בגולם חיים.
את העניינים מסבכים שלומיאל והרב ב"חוכמתם".
עוזר להם בכך גמדון, שרוצה לעזור בקסמים שונים שכמעט אף פעם לא מצליחים כמתוכנן.
המספר - יגאל שדה - אומר לאלים לשלוח את החוכמה ואת הטיפשות לחלם.
אהרון - נעמי פרומוביץ'-פנקס - ילד בן 11 שהתייתם מהוריו
דוד שלומיאל - דב רייזר - גבאי בבית הכנסת, דודו של אהרון, בעלה של שרה ואביהן של דנה, דונה ודינה.
גרונם - אלברט כהן - רב העיירה חלם.
דודה שרה - אודליה מורה-מטלון - אשתו של שלומיאל, אמן של דנה, דינה ודונה.
זלטה - אודליה מורה-מטלון - העז של אהרון.
גמדון - שרית וינו אלעד - גמד שרוצה לעזור לכולם במעשי קסמים.
המכשף - יגאל שדה - מכשף מרושע שגר בטירה ליד חלם, יוצר גולם ורוצה להוכיח בעזרתו את כוחו.
טרייטל - שמחה ברבירו - חייט העיירה
סנדר - עפרון אטקין - סנדלר העיירה
שמנדריק - דביר בנדק - נגר העיירה
זיינבל - דביר בנדק - אופה העיירה
הסרט זכה בפרס הסרט הטוב ביותר בפסטיבל סרטי הילדים של אאוגסבורג (Augsburger Kinderfilmfest).
בנוסף זכה ב-1996 בשני פרסים - הסרט הטוב ביותר וחביב הקהל בפסטיבל האנימציה לצעירים בבורג-אן-ברס בצרפת (Festival du film d'animation pour la jeunesse de Bourg-en-Bresse).
הרפתקאות שרה ג'יין היא סדרת-בת לתוכנית הטלוויזיה הבריטית "דוקטור הו".
הסדרה שודרה ב-CBBC, רצועת שידור לילדים בערוץ BBC1 והציגה את קורותיה של שרה ג'יין סמית (אליזבת סליידן), מלווה לשעבר של הדוקטור ועיתונאית חוקרת שנלחמת בחייזרים בכוחות עצמה.
הסדרה מגוללת את סיפורה של שרה ג'יין סמית (סליידן), עיתונאית חוקרת ומלווה לשעבר של הדוקטור.
יחד עם בנה המאומץ, לוק (טומי נייט) וחבריו מריה (יסמין פייג'), קלייד (דניאל אנתוני) וראני (אנג'ילי מוהינדרה) הם עוזרים לחייזרים שונים שנופלים לכדור הארץ ונלחמים בכוחות מרושעים.
שרה ג'יין סמית' (אליזבת סליידן): עיתונאית פרילנסרית ומלווה לשעבר של הדוקטור משנות ה-70.
לוק סמית' (טומי נייט) (עונות 1-3; אורח ב-4–5): בנה המאומץ של שרה ג'יין.
הוא נוצר על ידי גזע חייזרי שנקרא "ביין".
שרה ג'יין אימצה אותו והעניקה לו את שמו.
בתחילת העונה הרביעית, לוק עזב ללמוד באוניברסיטה.
מריה ג'קסון (יסמין פייג') (עונה 1; אורחת ב-2): שכנתה המתבגרת של שרה ג'יין.
הוריה התגרשו בשנה החולפת והיא עברה לגור מול שרה ג'יין יחד עם אביה.
בתחילת העונה השנייה, מריה עזבה לאמריקה יחד עם אביה.
קלייד לנגר (דניאל אנתוני): נער הלומד בבית הספר יחד עם לוק ומריה.
אביו נטש אותו כשהיה קטן לטובת אחותה של אמו.
הוא פגש את מריה ולוק ביום הראשון ללימודים וגילה את עולמם כאשר הסליתין ניסו להשתלט על בית הספר שלהם.
לאחר שהראה אומץ וחוכמה, שרה ג'יין התירה לו להצטרף אליהם.
ראני צ'נדרה (אנג'ילי מוהינדרה) (עונות 2–5): נערה מתבגרת שעברה לגור יחד עם הוריה בבית הישן של מריה.
רוצה להיות עיתונאית כמו שרה ג'יין ומצטרפת אליה בהרפתקאותיה.
סקיי סמית' (שינייד מייקל) (עונה 5): בת מגזע ה-"Fleshkind", שנוצרה על מנת שתוכל להפוך לנשק במלחמה של אנשיה נגד גזע ה-"Metalkind".
היא נלקחה מאנשיה כשהייתה תינוקת על ידי אדם מסתורי והובאה אל שרה ג'יין, כדי שתטפל בה.
כוחותיה של התינוקת האיצו את התבגרותה ושרה ג'יין אימצה אותה והעניקה לה את שמה.
מר סמית' (קולו של אלכסנדר ארמסטרונג): המחשב המשוכלל של שרה ג'יין.
הוא בעצם צורת חיים גבישית הנקראת "קסיילוק" שהתגלתה בחפירות ארכאולוגיות.
שרה ג'יין הביאה אותו לביתה, הוא התחבר אל המחשב שלה וכך נוצר - מר סמית.
K-9 (קולו של ג'ון ליסון) (עונה 3; אורח ב-1 ו-4): הכלב הרובוטי של שרה ג'יין.
הוא ניתן לה במתנה על ידי הדוקטור.
הוא עזר לחסום חור שחור שאיים לשאוב את כדור הארץ.
כשהוא סיים למלא את תפקידו, K-9 חזר לגור עם שרה ג'יין.
קצת לאחר מכן, שרה ג'יין העניקה אותו ללוק והוא נסע איתו לאוניברסיטה.
אלן ג'קסון (ג'וזף מילסון) (עונה 1, אורח ב-2): אביה של מריה, הגר עמה בבית ממול לשרה ג'יין.
בעונה השנייה, הוא קיבל הצעת עבודה מאמריקה ועבר לשם ביחד עם מריה.
כריסי ג'קסון (ג'ולייט קאון) (עונה 1, אורחת ב-2): אמה של מריה וגרושתו של אלן.
הארש צ'נדרה (אייס בהאטי) (עונות 2–5): אביה של ראני, בעלה של גיטה ומנהל בית הספר בו לומדת החבורה.
קשוח כלפי תלמידיו, אך עם זאת חם ואוהב כלפי בתו ואשתו.
גיטה צ'נדרה (מינה אנוור) (עונות 2–5): אמה של רני ואשתו של הארש.
גברת וורמווד (סמנתה בונד) (אורחת בעונות 1–2): אחת מגזע ה-"ביין", גזע דמוי תמנון המתחזה לבני אדם.
היא יצרה את לוק, בנה של שרה ג'יין ומחשיבה את עצמה לאמא שלו.
בריגדיר סר אליסטר גורדון לת'ברידג'-סטיוארט (ניקולס קורטני) (אורח בעונה 2): דמות מיתולוגית מ"דוקטור הו".
סר אליסטר הוא מכר ותיק של שרה ג'יין שהגיע לעזור לה במתקפה נגד הביין.
זוהי הופעתו הראשונה והיחידה של השחקן ניקולס קורטני בעלילה שקשורה לסדרה המחודשת של "דוקטור הו".
הדוקטור (דייוויד טננט / מאט סמית) (אורח בעונות 3, 4): גיבור סדרת האם "דוקטור הו" אשר בא לסייע לחברתו שרה ג'יין.
ג'ו ג'ונס (קייטי מאנינג) (אורחת בעונה 4): הייתה ידועה בעברה כג'ו גרנט, ג'ו ושרה ג'יין טיילו עם אותו הדוקטור בעבר אך מעולם לא נפגשו.
הפרק הראשון של הסדרה ("Invasion of the Bane") שודר ב-1 בינואר 2007 כסיפור בודד.
הפרק הוא לא פיילוט, מאחר שעונה מלאה של הסדרה הוזמנה מראש, אך הוא כולל בתוכו הרבה אלמנטים שנפוצים בפרקי פיילוט.
העונה הראשונה של הסדרה שודרה בספטמבר של אותה השנה וכללה חמישה סיפורים, אשר כל סיפור מחולק לשני פרקים (למשל: "Revenge of the Slitheen: Part One & Part Two") מה שאומר שסך הכל שודרו עשרה פרקים.
כל פרק שודר תחילה בערוץ CBBC המיועד לילדים ושבוע לאחר מכן שודר בערוץ BBC One.
העונה השנייה שודרה ב-2008 בפורמט זהה לעונה הראשונה וכללה שישה סיפורים שמחולקים לשני פרקים בכל סיפור.
העונה השלישית שודרה ב-2009 ועברה לשדר שני פרקים בשבוע, בימי שלישי וחמישי.
העונה הרביעית שודרה ב-2010. לצד העונה הרביעית שודרה תוכנית בשם Sarah Jane's Alien Files, שבה בכל פרק חבר מצוות השחקנים הראשי מעדכן את מאגר הנתונים של מר סמית על החייזרים בהם הם נתקלו השבוע.
בשל המחלה של השחקנית הראשית, אליזבת סליידן, ובסופו של דבר מותה ב-19 באפריל 2011, הצילומים של החלק השני של העונה החמישית, שתוכננה לעלות לשידור בסתיו 2011, נדחו לתאריך לא ידוע ומאוחר יותר בוטלו לחלוטין.
שלושה סיפורים (שהם שישה פרקים) מתוך העונה הצטלמו במלואם לפני מותה של סליידן.
העונה האחרונה שודרה באוקטובר 2011 והסתיימה עם מונטאז' של סצנות בכיכובה של סליידן, בדמותה של שרה ג'יין, מתוך הסדרה ומתוך דוקטור הו, כמחווה לשחקנית המנוחה.
ב-19 באפריל 2020, לציון תשע שנים למותה של אליזבת סליידן, שודר בערוצי המדיה החברתית של דוקטור הו ספיישל באורך 13 דקות שנקרא היי שלום, שרה ג'יין.
הספיישל נכתב בידי ראסל טי.
הסיפור משמש כאפילוג לסדרה ומשתתפים בו טומי נייט (לוק), דניאל אנתוני (קלייד), אנג'ילי מוהינדרה (ראני), מינה אנוור (גיטה) וקייטי מאנינג (ג'ו ג'ונס), כולם משחזרים את תפקידם מהסדרה.
כמו כן משתתפת גם סופי אלדרד, אשר גילמה את אייס, המלווה של הדוקטור בשנים 1987–1989.
הרפתקאות דוד אריה היא סדרת ספרי ילדים רבי מכר מאת ינץ לוי שמתלווה אליה אתר אינטרנט.
גיבור הסדרה הוא דוד אריה שמספר לאחייניו הרפתקאות דמיוניות במחוזות בדויים.
ספרי הסדרה הם בז'אנר הגוזמאות, המעשיות והפנטזיה.
הרפתקאותיו של דוד אריה משתלבות בסיפור מסגרת ריאליסטי, ובו סיטואציות מחיי היומיום של משפחה.
הסדרה מאוירת בידי המאייר יניב שמעוני.
על הספר הראשון בסדרה זכה שמעוני בפרס מוזיאון ישראל לאיור ספר ילדים על שם בן-יצחק.
הספר הראשון זכה בפרס הספריות הציבוריות לשנת 2010. בשנת 2016 זכה "הרפתקאות דוד אריה במדבר השווייצרי" בפרס שרת התרבות והספורט ע"ש דבורה עומר בקטגוריית ספר הילדים או הנוער המושאל ביותר בספריות הציבוריות.
ספרי הסדרה מופיעים בתוכנית הלימודים הרשמית של משרד החינוך ומשתתפים ברשימות מצעד הספרים מטעמו.
הסדרה כוללת שישה ספרים שיצאו בהוצאת זמורה ביתן והפכו לרבי מכר.
"הרפתקאות דוד אריה בערבות רומניה" (בשנת 2007).
באוגוסט 2009 התפרסם הספר השני בסדרה, "הרפתקאות דוד אריה בג'ונגל הסיבירי".
במאי 2010 התפרסם הספר השלישי "הרפתקאות דוד אריה במדבר השווייצרי".
במאי 2011 התפרסם הספר הרביעי "הרפתקאות דוד אריה בקוטב המערבי".
במאי 2012 התפרסם הספר החמישי "הרפתקאות דוד אריה ביערות הסהרה".
בשנת הלימודים תשע"ג זכה ספר זה במקום הראשון במצעד הספרים בכיתות ג-ו.
במאי 2014 התפרסם הספר השישי "הרפתקאות דוד אריה באוקיינוס הטיבטי".
הסדרה זכתה לתשבחות הביקורת וספריה מופיעים בתוכנית הלימודים הרשמית של משרד החינוך.
בשנת 2016 התפרסמו כל ספרי הסדרה במהדורה מוקלטת בקריינות של מחבר הסדרה.
גם בגרסה זו הפכו במהרה לרבי מכר.
ספרי סדרת הרפתקאות דוד אריה מתפרסמים בסין, בצ'כיה, בקוריאה הדרומית, ביפן, בהודו ובארצות הודו-סין באנגלית, ברוסיה, בהונגריה ובמקדוניה.
בסין זוכה הסדרה להצלחה יוצאת דופן.
"הרפתקאות דוד אריה בערבות רומניה" נבחר לספר הילדים המתורגם הטוב ביותר לשנת 2013 מטעם אתר הילדים הקוריאני "הנקוקי".
בשנת 2015 התפרסמה בישראל מהדורה בערבית של "הרפתקאות דוד אריה בערבות רומניה" בתרגומו של עלאא חליחל.
שמו של דוד אריה בערבית הוא "עם אוסאמה".
הרפתקאות דוד אריה בערבות רומניה
בספר מספר דוד אריה לאחיינו צפריר הרפתקאות שקרו לו במחוז הבדיוני ערבות רומניה: כיצד נתקע פעם על ענן, כיצד ארבע השערות שלו הצילו אותו ממוות, איך הפך פעם לג'וק, מה קרה לו בממלכת ההולכים על הידיים ובאיזה אופן נלחם בשד בולע הסיפורים.
סיפור המסגרת בספר זה מתמקד בקונפליקט בין צפריר לאחיו הגדול ינון אשר אינו מאמין לסיפוריו של דוד אריה.
הספר יצא בשנת 2007 וכלל 75 עמודים.
הרפתקאות דוד אריה בג'ונגל הסיבירי
בספר מספר דוד אריה לאחיינו צפריר הרפתקאות שקרו לו במחוז הבדיוני הג'ונגל הסיבירי: כיצד נענש בממלכת גזוריה על שום שהיה זר; מה קרה לו בכפר צחקקוב בו התחלף הצחוק בבכי ולהפך; מה קרה כשפגש את דוד אריה האמיתי במראה; וכיצד התמודד מול ענק בכיין בים.
גם בספר הזה סיפור המסגרת מתמקד בקונפליקטים בין צפריר לאחיו ינון, והאח הגדול חוזר ומשפיל את צפריר.
סיפוריו של דוד אריה הם מקור לנחמה עבור צפריר.
הספר יצא בשנת 2009 וכלל 85 עמודים.
הרפתקאות דוד אריה במדבר השווייצרי
בספר מספר דוד אריה לאחייניו צפריר וינון הרפתקאות שקרו לו במחוז הבדיוני המדבר השווייצרי: כיצד הפך לכוכב על במדינה בשם כלומניסטן; כיצד ניסה להציל את העולם מכל המחלות בעזרת תרופת פלא; מה קרה לו בארץ השוקולד; ואיך נאלץ להעמיד פני בובה כשנקלע לידיהן של מפלצות.
סיפור המסגרת בספר זה אמנם מספר על קונפליקטים בין צפריר לאחיו ינון, אך הוא מתמקד בפער שבין ילדים ומבוגרים ובכך שלמבוגרים יש סמכות על ילדים.
הספר יצא בשנת 2010 וכלל 79 עמודים.
הרפתקאות דוד אריה בקוטב המערבי
בספר זה מספר דוד אריה לאחייניו הרפתקאות שאירוע לו במחוז הדמיוני הקוטב המערבי: כיצד איבד את הזיכרון לגמרי; כיצד הפך לחצי אישה; איך הפך לחיית מעבדה של מדענים קופים ענקיים; וכיצד חלם חלום שלא הצליח להשתחרר ממנו עד היום.
לעומת ספרים קודמים בסדרה בספר זה גוון אפל יותר מאפיין את ההרפתקאות.
סיפור המסגרת בספר זה מתמקד בתחושות של כישלון שחווה צפריר.
הרפתקאות דוד אריה ביערות הסהרה
בספר זה מספר דוד אריה לאחייניו הרפתקאות שאירועו לו במרחב הבדיוני יערות הסהרה: כיצד ישן יותר ממאתיים שנה; הרפתקה על משפחת הציפורים שלו; כיצד חי במהירות מואצת בעיר ששמה מהרן; והצרות שבהן הסתבך כשהגיע אל מפעל רובוטים עצום ממדים.
סיפור המסגרת בספר זה מתמקד בקושי של צפריר עם תשומת הלב המרובה שמעניקים הוריו לאחותו הקטנה אילאיל.
הספר יצא בשנת 2012 וכלל 87 עמודים.
הרפתקאות דוד אריה באוקיינוס הטיבטי
בספר זה מספר דוד אריה לאחייניו הרפתקאות שאירעו לו בחבל האיים הדמיוני האוקיינוס הטיבטי: כיצד נפגש עם גמדים חיוורים בתוך מפלצת ים; כיצד הכינו בושם מהזיעה שלו באי ריחותוש; כיצד עמד לרשותו כל הידע בעולם באי נתוניה; וכיצד פגש את אימו ואביו בעולם המתים.
סיפור המסגרת בספר זה מתמקד בתחושה של צפריר שאחיו והוריו אינם קשובים אליו.
הספר יצא בשנת 2014 וכלל 95 עמודים.
את סדרת הספרים מלווה אתר האינטרנט של דוד אריה.
כל התכנים בו מוצגים מפי הדמות הספרותית, דוד אריה.
מטרת האתר היא עידוד קריאה בקרב ילדים והוא מציע פעילויות מקוונות, תוכן גולשים ופעילויות להדפסה - לבית ולבית הספר.
האתר מציע פעילות ספרות חובבים (Fan Fiction), ומופיעות בו הרפתקאות רבות שכתבו גולשים.
בנוסף, באתר אנציקלופדיית דוד אריה שבה כותבים גולשים ערכים מתוך עולמו של דוד אריה בספרים.
בפברואר 2016 עלתה הצגת הילדים בערבית, בהשתתפות הקהל, "עמו אוסאמה" ("דוד אריה") בתיאטרון אלמינא ביפו[5].
את המחזה, בבימויו של נורמן עיסא, כתב לוי שיש לו ידע בערבית.
זהו מחזה המבוסס על הספר הראשון בסדרת הרפתקאות דוד אריה שתורגם לערבית כמוזכר לעיל.
ההצגה רצה בבתי ספר, בספריות ובמרכזים קהילתיים ברחבי הארץ.
בחודש דצמבר 2017 עלתה בתיאטרון הלאומי הבימה ההצגה "הרפתקאות דוד אריה ומהכשפה חמתותה" מאת לוי, בבימוי של רועי שגב ובכיכובו של טל מוסרי.
ההצגה מגוללת הרפתקה שאינה מופיעה בסדרת הספרים.
מחזה המבוסס על ספרי הרפתקאות דוד אריה עלה בצ'כיה בתיאטרון ליסטובאני.
דמותו של דוד אריה מופיעה גם במופע הקומי מוזיקלי "הרפתקאות ינץ לוי", שבמסגרתו פוגש לוי דמויות מתוך ספריו ומבצע איתן שירים על הבמה ביחד עם מוזיקאים.
ב-27 בספטמבר 2014, הקדישה הפרשנית הפוליטית טל שניידר פוסט בבלוג הפוליטי "הפלוג" להתנהלותו של שר החוץ דאז אביגדור ליברמן.
בפוסט השוותה שניידר את פעילותו וביקוריו התכופים של שר החוץ בחו"ל לכמה וכמה מהרפתקאותיו של דוד אריה תוך שילוב תצלומי עמודים מתוך ספרי הסדרה.
ב-1 בפברואר 2016, בנאום של חבר הכנסת מנואל טרכטנברג הקריא חבר הכנסת מתוך ההרפתקה "דוד אריה כוכב-על" שבספר "הרפתקאות דוד אריה במדבר השווייצרי".
חבר הכנסת תקף את ראש הממשלה בנימין נתניהו על ריבוי התפקידים שהוא נושא בדומה לתפקידים הרבים שמוצעים לדוד אריה בהרפתקה.
טרכטנברג השווה בין התנהלותו של נתניהו ובין התנהלות ראש ממשלת כלומניסטן המופיעה בהרפתקה.
הוא סיים את דבריו באומרו, "מדינת ישראל בדרך לכלומניסטן".
ב-15 בספטמבר 2017 התפרסמה במוסף סוף השבוע של עיתון מעריב קריקטורה של המאייר ליאב צברי, שבה מופיע ראש ממשלת ישראל בנימין נתניהו בדמותו של דוד אריה לצד הכותרת "הרפתקאות נתניהו באמריקה הלטינית".
הרפתקאות טינטין: תעלומת החד-קרן הוא סרט הנפשה ממוחשבת אמריקאי.
הסרט בוים על ידי סטיבן ספילברג ועלה לאקרנים בארצות הברית ב-23 בדצמבר 2011. בטקס שנערך בינואר 2012 זכה הסרט בפרס גלובוס הזהב בקטגוריית סרט האנימציה הטוב ביותר.
הסרט הוא עיבוד קולנועי לשלושה ספרי קומיקס בסדרת הקומיקס הרפתקאותיו של טינטין: "הסרטן בעל צבתות הזהב", "תעלומת ה"חד-קרן"", ו"אוצרו של רקהם האדום" מאת האמן הבלגי הרז'ה.
עלילת הסרט מתמקדת בהרפתקאותיו של העיתונאי הבלגי הצעיר טינטין (מגולם על ידי ג'יימי בל).
טינטין מגלה קלף שחושף את קיומו של אוצר הקבור בספינה שטבעה בלב ים.
לאחר היכרות עם רב החובל קפטן האדוק (מגולם על ידי אנדי סירקיס) על סיפון ספינת מטען הם יוצאים יחד עם כלבו הנאמן שלגי וצמד הבלשים תומסון ותומפסון (מגולמים על ידי סיימון פג וניק פרוסט), לחפש אחר האוצר האבוד של שודד הים רקהם האדום.
טינטין (ג'יימי בל) - הדמות הראשית.
הוא סקרן, אמיץ, אוהב הרפתקאות ונחוש מאוד.
שלגי או סנואי - כלבו הלבן (מסוג פוקס טרייר) של טינטין המלווה אותו לאורך מסעותיו.
רב החובל קפטן האדוק (אנדי סירקיס) - רב חובל שיכור וחביב.
חברו הטוב ביותר של טינטין, היוצא ביחד עמו אל מציאת האוצר.
תומסון (סיימון פג) ותומפסון (ניק פרוסט) - צמד בלשים שלומיאלים הפועלים בשירות הסקוטלנד יארד וחבריו הטובים של טינטין.
שודד הים רקהם האדום (דניאל קרייג) - שודד ים מרושע שרודף את טינטין משום שסבור כי גנב אוצר יקר.
רקהם הוא הנבל הראשי של הסרט.
סטיבן ספילברג רכש את הזכויות להפקת סרטים על דמותו של טינטין זמן קצר לפני מותו של הרז'ה בשנת 1983.
בנובמבר 2002 רכשו אולפני דרימוורקס את הזכויות להפקת הסרטים אשר יתבססו על עלילת סדרת ספרי טינטין.
ב-15 מאי 2007, סטיבן ספילברג, פיטר ג'קסון וסטייסי סניידר הודיעו על כך שבכוונתם להפיק טרילוגיית סרטים אשר תתבסס על סדרת ספרי טינטין, אשר יופקו באמצעות גרפיקה ממוחשבת.
לדבריהם, סרט לייב אקשן לא היה עושה חסד עם המקור.
במקור הסרט היה אמור להיות מבוסס על ספרי הקומיקס שבעת כדורי הבדולח ואסירי השמש, אולם התסריטאי אנתוני הורוביץ ציין כי אלה יהוו בסיס לסרט ההמשך ופיטר ג'קסון אף אישר שהוא ייקח על עצמו את בימוי הסרט לאחר סיום העבודה על טרילוגיית ההוביט.
ביולי 2009 ג'קסון ציין כי הספריום המועדפים עליו הם שבעת כדורי הבדולח, אסירי השמש, פרשת קלקולוס והאי השחור אך הוא הצהיר כי טרם החליט מה מן הספרים יהיה בסיס לסרט ההמשך, הוא אף הוסיף כי הטיסה לירח והחוקרים על הירח צפויים להוות בסיס לסרט השלישי בסדרה.
בדצמבר 2011 סטיבן ספילברג אישר כי העבודה על הסרט השני בעיצומה וכי לדעתו יינתן תפקיד גדול יותר לדמויות הבלשים תומפסון ותומסון.
הסרט השני יופק על ידי ספילברג ויבויים על ידי פיטר ג'קסון.
בפברואר 2012 ספילברג הודיע כי הושלם כתיבת סיפור המסגרת וכי הסרט יתבסס על שני ספרים.
במאי 2012 התסריטאי הורוביץ חשף כי ייתכן ופרופסור קלקוּלוּס יופיע בסרט.
במרץ 2016, דווח באתר Scout.co.nz שפיטר ג'קסון יפיק את סרט ההמשך ולא יביים.
האתר גם הודיע כי סרט טינטין שלישי נמצא בפיתוח, כשג'קסון ישמש כמפיק בכיר.
דווח כי בל וסרקיס ישובו לדובב את דמותם בשני הסרטים.
מאוחר יותר הודיע ספילברג כי ג'קסון עדיין קשור לביום סרט ההמשך, וכי הוא ייכנס לעבודה ברגע שג'קסון ישלים עוד הפקה של אמבלין פרטנרס / דרימוורקס.
במרץ 2018 חזר ספילברג על האמור ואמר כי "פיטר ג'קסון צריך לעשות את החלק השני.
בדרך כלל, אם הכל ילך כשורה, בקרוב הוא יתחיל לעבוד על התסריט.
מכיוון שנדרשות שנתיים של עבודות אנימציה על הסרט, לא הייתי מצפה לראות את זה לפני שלוש שנים.
בראיונות לאחר מכן באותה שנה, ג'קסון אישר את כוונתו ליצור סרט טינטין נוסף, אבל אמר שעדיין לא נכתב תסריט.
את המוזיקה לסרט כתב והלחין ג'ון ויליאמס, המוזיקאי שהלחין את המוזיקה לסרטיו הרבים של ספילברג.
הפסקול של הסרט זכה לביקורות חיוביות מאוד ממבקרים.
מוזיקה מתוך הסרט - הרפתקאות טינטין: סודו של חד הקרן
הרפתקאות רוקטיר הוא סרט גיבורי על אמריקאי משנת 1991, בבימויו של ג'ו ג'ונסטון ובכיכובם של בילי קמפל וג'ניפר קונלי, אשר מבוסס על דמות שנוצרה על ידי דייב סטיוונס.
בהשראת הסרט הופק משחק וידאו וסדרת טלוויזיה בהנפשה ממוחשבת לילדים בשם "רוקטיר", כאשר הדמות הראשית היא נינתו של קליף סיקורד, הדמות הראשית של הסרט.
לסרט צפוי לצאת המשך בשם "The Return of the Rocketeer", אשר יעלה בדיסני+.
בשנת 1938 בלוס אנג'לס, שני חברים בכנופיית הגנגסטר אדי ולנטיין (פול סורבינו) גונבים תרמיל ריחוף מהתעשיין הווארד יוז (טרי אוקווין).
במהלך הבריחה שלהם מהרשויות לשדה תעופה אחד מהם נורה למוות והשני מחביא את התרמיל, אבל במהלך המרדף נורים קליעים משני הבורחים למטוס הפעלולים של הטייס קליף סיקורד (ביל קמפבל), שעולה באש ומתרסק, והקריירה של סיקורד נפגעת אנושות.
ללא מטוס משלו, נאלץ סיקורד לעבוד כטייס שכיר בקרקס מעופף לבוש כליצן.
מאוחר יותר, הוא והמכונאי וידידו הקרוב פיבי (אלן ארקין) מוצאים את תרמיל הריחוף מתחת למושב המטוס אותו אמור סיקורד להטיס ולוקחים אותו איתם.
חברתו של קליף היא שחקנית מתחילה בשם ג'ני בלייק (ג'ניפר קונלי), שלוהקה לתפקיד שולי בסרטו הבא של סינקלייר, אבל מערכת היחסים בינה לבין קליף עולה על שרטון לאחר שהיא מגלה שהוא הסתיר לה את התקרית עם מטוסו.
כשהוא בא לסט של סרטה החדש כדי לספר לה על תרמיל הריחוף שמצא, סינקלייר במקרה שומע את שיחתם, ולאחר מכן מזמין את ג'ני לארוחת ערב.
למחרת, במופע האוויר המקומי, קליף משתמש לראשונה בתרמיל הריחוף ביחד עם הקסדה המיוחדת שתוכננה על ידי פיבי כדי להציל את ידידו מלקולם, שהטיס כשהוא שיכור את מטוסו וכמעט התרסק איתו להמון, ולאחר מכן מצליח לברוח מפני הפושעים של ולנטיין שצופים בו באירוע.
סיקורד הופך לסנסציה תקשורתית מבלי שאף אחד יודע את זהותו האמיתית והעיתונות המקומית מדביקה לו את הכינוי "הרוקטיר", אך מושך את תשומת ליבו של סינקלייר מצד אחד ושל האף בי איי מצד שני, שמתחילים לחפש אחריו.
סינקלייר שולח את לותר לבית של קליף ופיבי כדי להשיג מהם את תרמיל הריחוף.
סוכני האף בי איי מגיעים גם הם אבל קליף ופיבי מצליחים לברוח ואחריהם מצליח לותר לברוח גם הוא לאחר שהוא גונב את התוכניות של הטיל ששורטטו על ידי פיבי.
הם בורחים לדיינר המקומי של שדה התעופה, אך נלכדים שם על ידי אנשיו של ולנטיין, שמספרים להם על ארוחת הערב של ג'ני ושל סינקלייר, ועל המעורבות של השחקן בהשגת התרמיל.
קליף וחבריו מצליחים להתגבר על אנשיו של ולנטיין, וקליף ממהר ללבוש את התרמיל ולטוס להציל את ג'ני כשפיבי מגלה חור קליע בדופן התרמיל וסותם אותו באופן זמני עם גומי לעיסה.
קליף טס למועדון הים הדרומי היוקרתי ומספר לג'ני על התרמיל שמצא ועל זהותו כרוקטיר.
כשהכנופיה של ולנטיין מגיעה, קליף מצליח להימלט, אך ג'ני נחטפת על ידי סינקלייר.
ג'ני מתעוררת בביתו של סינקלייר ומגלה שהוא סוכן נאצי, אך נתפסת שוב על ידי סינקלייר ולותר.
ולנטיין מתקשר לקליף ומורה לו להביא את תרמיל הריחוף למצפה גריפית' אם ברצונו להציל את חייה של ג'ני.
מיד לאחר מכן הוא נעצר על ידי סוכני האף בי איי ונלקח להווארד יוז ולפיבי, שנתפס על ידיהם קודם לכן, אך מספיק להסתיר את התרמיל לפני בואם.
יוז מסביר לקליף ולפיבי שהתרמיל היה אב טיפוס, ושהמדענים הנאציים רצו ליצור אב טיפוס דומה אך נכשלו לפתח אחד משלהם.
לאחר מכן הוא מראה להם סרט תעמולה גרמני שחושף כי בכוונת הנאצים להקים צבא של חיילים מעופפים שישתמשו בתרמילי הריחוף כדי לכבוש את ארצות הברית.
סוכני האף בי איי מציינים שהם מחפשים אחר סוכן נאצי בתוך הוליווד וקליף מבין שמדובר בסינקלייר.
כשיוז דורש מקליף בחזרה את התרמיל, קליף מסביר שהוא זקוק לתרמיל כדי להציל את ג'ני ומצליח לברוח, אך משאיר מאחוריו רמז שמסביר לאן הוא הולך.
קליף טס לנקודת המפגש, שם סינקלייר דורש ממנו לתת לו את התרמיל.
סוכני האף בי איי שעקבו אחר הרמז של קליף מופיעים ומקיפים את האזור ואנשיו של ולנטיין חוברים אליהם בקרב יריות מול החיילים הנאצים.
סינקלייר ולותר בורחים בספינת האוויר וגוררים עימם את ג'ני.
קליף טס לספינת האוויר, ומתחיל להיאבק בסינקלייר אבל במהלך המאבק ג'ני בטעות מציתה אש בגשר הפיקוד עם אקדח זיקוקים.
סינקלייר מחזיק את ג'ני כבת ערובה ומאלץ את קליף להעביר לו את התרמיל, אך קליף מוריד בסתר את גומי הלעיסה שסתם את החור לפני שהוא מעביר אותו לסינקלייר, ובכך מאפשר לדלק לדלוף החוצה מהתרמיל.
סינקלייר לובש את התרמיל ומנסה לברוח בטיסה, אבל דליפת הדלק גורמת לתרמיל להתפוצץ באוויר וסינקלייר נהרג בהתרסקות ליד השלט "הוליוודלנד", וההתרסקות הופכת את השלט ל"הוליווד".
לותר מנסה למנוע מקליף וג'ני לברוח, אך נלכד בלהבות השריפה בספינת האוויר המתרסקת ונהרג בפיצוץ, וקליף וג'ני ניצלים ברגע האחרון על ידי יוז ופיבי, שמטיסים אוטוג'ירו.
מספר ימים לאחר מכן, יוז נותן לקליף מטוס פעלולים חדש וחפיסה חדשה של גומי לעיסה.
לאחר שיוז עוזב, ג'ני נותנת לפיבי את השרטוטים שלו אותם לקחה מביתו של סינקלייר.
פיבי מחליט שלאחר שיפורים מסוימים ניתן לבנות מחדש תרמיל ריחוף טוב יותר.
בילי קמפבל בתפקיד קליף סקורד / הרוקטיר, הגיבור הראשי בסרט.
ג'ניפר קונלי בתפקיד ג'ני בלייק, חברתו הטובה של קליף.
טימותי דלטון בתפקיד נוויל סינקלר, הנבל הראשי של הסרט.
טרי אוקווין בתפקיד הווארד יוז
פול סורבינו בתפקיד אדי ולנטיין
הסרט קיבל ביקורות חיוביות/שליליות/מעורבות באופן כללי ולציון 61% באתר ריכוז הביקורות Rotten Tomatoes, מתוך 57 ביקורות.
שנהפרסקטגוריהתוצאה1992פרס סאטורן עיצוב התלבושות הטוב ביותר סרט המדע בדיוני הטוב ביותר האפקטים המיוחדים הטובים ביותר ג'ניפר קונלי - שחקנית המשנה הטובה ביותר פרס הוגו Best Dramatic Presentation
הרפתקאות פין וג'ייק היא סדרת אנימציה אמריקאית הומוריסטית, שנוצרה על ידי פנדלטון וורד עבור ערוץ הילדים הבינלאומי קרטון נטוורק.
עלילת הסדרה עוקבת אחר פין בן האנוש (Finn the Human) וג'ייק הכלב, שמבלים יחדיו בהרפתקאות שונות ונלחמים ברשע במקום להשתעמם.
הסדרה מתרחשת בארץ אוּ (Land Of Ooo), עולם פוסט-אפוקליפטי המחולק לממלכות שונות כמו ממלכת הסוכריות וממלכת הקרח.
הסדרה נוצרה בהשפעת משחקי וידאו ומבוכים ודרקונים וצוירה באנימציה מסורתית על בסיס סטוריבורדים של יוצרים שונים.
היא זכתה להצלחה רבה ברייטינג עם פרקים שמשכו בשידורם הראשוני מעל 3 מיליון צופים.
למרות שהיא הוגדרה כמיועדת בעיקר לילדים, היא פופולרית מאוד גם בקרב נוער ומבוגרים והולידה סדרות מרצ'נדייז של בובות, ספרים, משחקי וידאו, בגדים ועוד.
היא נהנתה משבחי המבקרים על המקוריות ובניית העולם שלה, וזכתה בפרסים רבים בהם שמונה פרסי פריים טיים אמי, פרס פיבודי ושלושה פרסי אנני.
הסדרה נמשכה 10 עונות וב-3 בספטמבר 2018 שודר הפרק האחרון שלה.
ב-2020 יצאה לה מיני סדרת המשך של 4 פרקים בשם Adventure Time: Distant Lands וב-2023 החל שידורה של סדרת ספין-אוף בשם Adventure Time: Fionna and Cake - שתיהן ברשת HBO Max.
גיבורי הסדרה הם ילד בשם פין (בקולו של ג'רמי שאדה) וחברו הטוב שהוא גם אחיו המאמץ ג'ייק (ג'ון דימאג'יו), כלב עם כוחות קסם שמאפשרים לו לשנות צורה וגודל כרצונו.
יוצר הסדרה פנדלטון וורד מתאר את פין כ"ילד קטן ותוסס עם מוסר איתן", בעוד דמותו של ג'ייק מבוססת על דמותו של ביל מארי בסרט כדורי בשר (1979).
השניים חיים בארץ אוּ הפוסט-אפוקליפטית, שהוחרבה באסון המכונה "מלחמת הפטריות" שהתרחש אלף שנים לפני אירועי הסדרה.
לאורך הפרקים השונים פין וג'ייק מתקשרים עם שורה של דמויות משנה קבועות כמו הנסיכה באבלגאם (מסטיק), מלך הקרח, מרסלין מלכת הערפדים ואחרים.
פין האדם - פין מרטנס (Finn Mertens), נער אנושי שמתחיל את הסדרה בגיל 12 ומתבגר לאורך העונות.
אומץ כתינוק על ידי מרגרט וג'ושוע, הוריו של ג'ייק הכלב, שמצאו אותו ביער.
תעלומת זהות הוריו הביולוגיים של פין והשאלה האם הוא בן האנוש היחיד שנותר בעולם הן חלק מהותי בהתפתחות הדמות שלו לאורך העונות.
ג'ייק הכלב - כלב עם כוחות קסם המאפשרים לו לשנות את ממדי וצורת גופו כרצונו.
אחיו הגדול המאמץ של פין ולוקח חלק ברוב הרפתקאותיו.
בן זוגה של ליידי רייניקורן ואבא לחמישה ילדים איתה.
הנסיכה מסטיק (Bubblegum) - נראית כמו אדם אך עשויה ממסטיק, בדומה לשאר תושבי ממלכת הממתקים שבשליטתה.
אשת מדע, עוסקת לעיתים קרובות בניסויים שונים שנועדו לסייע לממלכה שלה.
חברה טובה של פין וג'ייק, משמשת כמושא אהבתו של פין בעונות מוקדמות על אף פער הגילים ביניהם.
בעונות מאוחרות נרקם קשר רומנטי בינה ובין מרסלין.
מלך הקרח - שליט ממלכת הקרח, תחביבו העיקרי הוא לחטוף נסיכות בשאיפה להתחתן עם אחת מהן.
הכתר לראשו נותן לו כוחות קסם המאפשרים לו ליצור ולירות קרח.
למרות מעשיו הרעים, הוא לא לגמרי רשע ורצונותיו האמיתיים הם להיות חבר של פין וג'ייק ולמצוא מישהי שתאהב אותו.
בהמשך הסדרה מתגלה שמלך הקרח היה בעבר בן אנוש בשם סיימון פטריקוב, שהכתר המסתורי שמצא גרם לו לאבד את שפיותו ולקבל את כוחותיו.
מרסלין מלכת הערפדים - ערפדית שלפעמים מפחידה אך לרוב חברה קרובה של פין וג'ייק.
היא יכולה לעוף, ניזונה מהצבע האדום (במקום דם) שהיא שואבת מחפצים ומאכלים אדומים.
יש לה גיטרה עשויה גרזן.
לאורך העונות מתגלה קשר מיוחד שהיה לה בילדותה עם סיימון לפני שהפך למלך הקרח.
מנהלת קשר רומנטי עם הנסיכה מסטיק.
ליידי רייניקורן - חד קרן עם גוף ארוך בצבעי הקשת, בת זוגו של ג'ייק הכלב ואם חמשת ילדיו.
יכולה לעוף, לעבור דרך קירות ולצבוע כל דבר בצבעים שונים כרצונה בעזרת הקרן שלה.
בימו (BMO) - דמות א-בינארית דמוית גיים בוי.
בימו גר.ה עם פין וג'ייק ומעבר לחברות קרובה איתם משמש.ת גם כקונסולת משחקים, טלוויזיה, נגן מוזיקה, טוסטר ועוד.
נסיכת הלהבות - השליטה של ממלכת האש ומושא אהבה נוסף של פין.
יש לה מזג קצר, בעיות אמון, ולב חם שיכול להרוס את העולם אם היא מרגישה יותר מדי.
למונגראב (Lemongrab) - לימון אנושי פרנואיד שנוצר על ידי הנסיכה מסטיק.
מקים ממלכה משלו עם לימונים כנתינים וידוע בקולו הצורם ומשפט המפתח "Unacceptable".
נסיכת החלל הגבשושית (Lumpy Space Princess) - דמות קומית מרחפת, סגולה וגבשושית.
מאופיינת כפקצה דרמטית, אגוצנטרית ונרקיסיסטית.
מדובבת על ידי יוצר הסדרה פנדלטון וורד.
הליץ' (the lich) - ישות שמטרתה להרוג את כל היצורים החיים בעולם.
נוצר מהפצצה שהשמידה את הארץ אלף שנה לפני אירועי הסדרה.
גונתר - פינגווין המחמד של מלך הקרח שבהמשך מתגלה שהוא בעצם חייזר מרושע בשם אורגלור (orgalor).
איש הקסם - איש ממאדים שהשתגע לאחר שגולב אכל את אשתו.
גורש לכדור הארץ על ידי אח שלו ומלך מאדים.
מקבל הנאה מלהציק לאנשים ולהפוך אותם לדברים.
הפך ל"איש נורמאלי" כשהעביר לבטי את כוחותיו ובסוף הסדרה הפך למלך מאדים החדש.
בטי גרוף - האקסית של סיימון שברחה ממנו בגלל שהשתגע מהכתר שמצא אך כשסיימון דיבר אליה מהעתיד היא קפצה לשער שלו וחיה בזמן של הסדרה תוך כדי שהיא מנסה למצוא דרכים להחזיר את סיימון לקדמותו.
הופכת לשוליה של איש הקסם.
בילי - הגיבור של פין.
הביס את הליץ' וכלא אותו בצמרת של עץ בממלכת הממתקים.
הליץ' השתלט על הגוף שלו מה שהרג את בילי אך בתור הרוח שלו עזר לפין בסוף עונה 5 למצוא את אביו.
פיונה וקייק - דמויות מקבילות של נערה וחתולה, היפוך מגדרי של פין וג'ייק.
מתקיימות ביקום דמיוני אלטרנטיבי שבו כל הדמויות הפוכות מגדרית.
פרן - יצור דשא אשר נוצר בעקבות התמזגות של שתי חרבות שהיו לפין: חרב הדשא, וחרב הפין (חרב שנמצא בה פין שיש לו את מרבית הזיכרונות של פין) בתחילה חושב שהוא פין האמיתי אבל אחר כך מגלה שזה לא נכון.
בהמשך הוא מנסה להיות גם גיבור אך אחרי שנכשל פעמים רבות.
הוא התחיל לרצות להיות ה"פין" היחד.
הוא מנסה להרוג את פין אך מפוצץ לגזרים אחרי שהיד הרובוטית של פין גוזמת אותו, הוחזר לחיים בצורה של "האביר הירוק" הודות לדודה של בוניבל ורצה לנקום בפין על מה שעשה לו.
בסוף הסדרה משלים עם פין והורג את שד הדשא שהיה בתוכו וגרם לו סבל, אך כתוצאה מכך הוא מאבד את גופו ומתפורר.
פין וג'ייק נוטעים את הדבר היחיד שנותר מפרן - זרע, שבתוך שניות גדל לעץ.
בעתיד העץ עדיין נמצא ואף נהפך לגדול במיוחד.
מר שועל - שועל מדוכא ושקט.
בעל תת-הכרה מתקדמת שיכולה לתקשר באמצעות כתיבת דברים, צייר לו מפת אוצר אך לחמניית קינמון שרף אותה בטעות.
הופך להיות המוות החדש לאחר שהביס את המוות הקודם ב"Together again".
המשרת מנטה - המשרת הנאמן של הנסיכה מסטיק.
מיומן בכשפים אפלים כגון דיבוק, שינוי צורה ועוד.
בסוף הסדרה חזר להיות ילד שוב לאחר שנשפך עליו מיץ השטותיות אך ב"Wizard city" מתחיל ללמוד באקדמיה למכשפים והופך להיות חבר של הבת של אברה קדניאל תוך כדי שהוא נאבק במצפון האפל שלו לפני שנשך עליו מיץ השטותיות.
אברה קדניאל - מכשף חסר ניסיון המתמחה בכשפי קשתות בענן.
החבר הכי טוב של מלך הקרח.
מוות - שליט אחרי המוות (The Afterlife) ושומר כל שכבות המוות והגלגולים.
נהרג על ידי בנו שנשלט על ידי הליץ' שלקח לו את התפקיד לאחר מכן והובס על ידי מר שועל.
פריזמו - ישות שחיה בחדר הזמן באמצע החלל.
יכול להגשים משאלה אחת לכל בן אדם שבא אליו חוץ מלהחיות בן אדם שמת.
התגלה שפריזמו הוא חלום של איש זקן שישן בצריף סמוך לחדר הזמן אך נהרג על ידי הליץ'.
הוחזר לחיים על ידי ג'ייק מהעבר שישן וחלם עליו והפך לאותו איש זקן.
הינשוף הקוסמי - ינשוף ששולט על חלומות של אנשים והחבר הטוב ביותר של פריזמו חוץ מג'ייק.
ידוע שאם הוא מופיע לך בחלום זה אומר שאתה הולך למות באותה דרך שחלמת עליה.
הטיפש, הקיסרית, הצייד, הירח) - חבורת ערפדים שנתנו למרסלין את הכוחות שלה על ידי ששאבה את הנשמות שלהם לתוכה אך שביקשה להיות בת אדם שוב כל הכוחות שלה סולקו והפכו להיות בחזרה הערפדים מעברה של מרסלין.
המלך של או - מלך שחצן ואגואיסט שיעשה הכול כדי לזכות בפרסום ובממלכת הממתקים.
חלק משבט יצורים בשם המלכים של או שדומים לו באישיות אך בצבעים שונים.
הפך לנסיכה החדשה של ממלכת הממתקים לאחר שניצח בבחירות בזמן שהנסיכה מסטיק חקרה שביט סגול שהתקרב לעבר או.
החבר הכי טוב שלו הוא טורונטו הסנאי שאיתו הוא מבצע את המעשי ביזה שלו.
הסנאי האדום - סנאי אדום שאובססיבי לג'ייק כיוון שלא פרסם את הסיפורים שלו בעיתון המקומי ולכן פיתח תועבה אליו ותמיד מנסה לפגוע בו בדרכים כושלות.
גאמבולד - הדוד של הנסיכה מסטיק שנוצר על ידיה שיהיה לה למשפחה אך בגד בה עם שאר המשפחה שיצרה ובסוף הסדרה ניסו להשתלט על ממלכת הממתקים אך עשו הפסקת אש איתם כדי לעצור את גולב.
ג'רמיין - אחיו של ג'ייק שדומה לו מלבד שתי גבות עבות מעל העיניים.
מתקשר עם ג'ייק דרך חלומות.
מרגרט וג'ושוע - הוריהם של ג'ייק וג'רמיין.
מרטין מרטנז - אביו הביולוגי של פין שנטש אותו בשביל חיי פשע.
ביקש לחיות חיים חדשים מהשביט הסגול בסוף עונה 6.
מו (Moe) - מנהל חברת "moe co." והיוצר של כל ה"mo's".
בימו הוא החביב עליו ביותר.
נפטר בעונה 7 וביקש להטיס את כרטיס הזיכרון שלו לחלל.
הפך לסייברוג בגלל השפעת מלחמת הפטריות על בני אדם.
הילדים של ג'ייק (צ'רלי, ג'ייק ג'וניור, טיוי, ויולה וקים קיל וואן) - הילדים של ג'ייק שהוצגו לראשונה בעונה 5 בפרק "Jake the dad".
טרי טראנקס (Tree trunks) - פילה צהובה וקטנה המדברת במבטא כפרי.
אמו של סוויט פי ואשתו של מר חזיר.
מפקפקת באהבה שלה ואף הציעה גירושים פעם אחת אך נקטעה באמצע המשפט.
אף על פי הפיקפוקים שלה אליו היא עדיין אוהבת את מר חזיר בתור בעל.
מר חזיר - חזיר זקן, בעלה של טרי טראנקס ואביו של סוויט פי.
בשונה מטרי טראנקס לו אכפת מהאהבה שלהם ואף מקנא ומתעצבן בכל פעם שטרי טראנקס מפלרטטת עם בחורים אחרים.
פיישנט סיינט פים (Patient saint pim) - האחראית על יסוד הקרח.
קפאה את עצמה לפני מלחמת הפטריות כדי לא להיפגע אך לאחר כמה שנים פין שבר את הקרחון שלה ששחרר אותה לחופשי והפכה את או לארבעה חצאים של היסודות (ממתקים, סליים, אש וקרח) אך זה נהרס על ידי נסיכת החלל הגבשושי שהיא בעצם האנטי-יסוד שיכול להרוס את שאר היסודות.
פיישנט סיינט פים הקפיאה את עצמה שוב לאחר שתוכניתה סוכלה.
הדיבוב העברי בוים על ידי אורלי קטן ושרון בורגראוקר, והופק על ידי ענבר שטגר עזרא.
שם הדמותמדבב/ת במקורמדבב/ת בעבריתפיןג'רמי שאדהיהונתן מגוןג'ייקג'ון דימאג'יואמנון וולףלירון ברנס הנסיכה מסטיקהינדן וולקאלעד סמוכהמלך הקרחטום קנישמחה ברבירוצביקה פורמן נסיכת חלל גבישפנדלטון וורדיובל סגלסוזןג'קי בוסקרינואלה פטרקייקרוז ראייןרונה בקרמן דון לני גבאי מרסליןאוליביה אולסוןצ'רליאלייה שאוקטעוגיוןלא ידועאלי לולאיבימוניקי יאנגאיתי לויהדר שחף-מעייןדניאל מגוןפיונהמדליין מרטיןשירה נאורנסיכת האשג'סיקה דיצ'יקוביצוע שיר פתיחה וסיוםלירון לברונה בקרמן
בנוסף, בדיבוב העברי השתתפו גם: אורלי קטן, איטן גרינברג, אלון שר, גדי לוי, גיא רושיניאק, גלעד קלטר, דור צויגנבום, טליה ברקאי, יורם יוספסברג, לירון לב, מיכה אוזין סליאן, עדן גמליאל, עמי מנדלמן, צביקה שוורצברג, סער בדישי, ערן מור וקטי כהן.
Me-Mow21 בנובמבר 2011359-אתודהThank You23 בנובמבר 20119-בהחזית החדשהThe New Frontier28 בנובמבר 20113610-אסודות עליזיםHolly Jolly Secrets5 בדצמבר 201110-ב3711-אהארון של מרסליןMarceline's Closet12 בדצמבר 201111-בפיט מניירPaper Pete16 בינואר 20123812-אדרך אחרתAnother Way23 בינואר 201212-בנסיכת הרוחותGhost Princess30 בינואר 20123913-אהצינוק של אבאDad's Dungeon6 בפברואר 201213-בשריפהIncendium13 בפברואר 2012
+"adventure time distant lands" זה סדרה בעלת 4 פרקים (באורך 45 דקות) המראה מה קרה בארץ הקסומה של אווו לאחר הפרק האחרון של הסדרה המקורית.מספרכותרתתאריך יציאה1"BMO"25 ביוני 20202"Obsidian"19 בנובמבר 20203"Together again"20 במאי 20214"Wizard city"2 לספטמבר 2021
הרפתקאות מקס (באנגלית Max Adventures או Paddle Pop Adventures) היא סדרת הנפשה ממוחשבת תאילנדית בכיכוב מקס האריה, הקמע של מותג השלגונים האוסטרלי "Paddle Pop" .
מקס הוא אריה יתום מאביו, לאחר שמאסטר הצללים פלש לממלכה והרג את אביו שהיה שליט הממלכה.
בזמן הריגת אביו אמו שלחה אותו ביחד עם הפרופסור הינשוף למשפחה חורגת של לוטרות, ושם מקס פוגש לביאה בשם ליאונה, שמצטרפת למקס בכל העונות, וביחד הם צריך לעשות הרבה משימות וללמוד שיטות לחימה כדי להביס את מאסטר הצללים.
מקס (בחלק מהעונות נקרא כף בוץ) - אריה, הדמות הראשית בסדרה.
ליאונה - לביאה, חברה של מקס.
פרופסור היגה - ינשוף חכם וחבר של מקס.
גנרל קארה - פיל וחברו של מקס, מגושם ואוהב לאכול.
מאסטר הצללים - הנבל הראשי בסדרה, למד כוחות אפלים ולוקח את הקריסטלים בכל עונה כדי לחזק את עצמו, מקס חייב להביס אותו בסוף כל עונה.
קינג קוברה - נחש קוברה בעל ידיים, עוזרו של מאסטר הצללים.
טייגר חאן - טיגריס בנגלי, עוזרו של מאסטר הצללים.
התנין - תנין שנשכר על ידי מלך התנינים וקינג קוברה כדי לשדוד את דוב הספיר.
ליידי פוקס - שועלה ורודה, באור הירח היא הפכה למפלצת וחטפה את פון, הובסה על ידי מקס וליאונה.
רקס - דודו של מקס, קינא מאוד באחינו מקס ובגד באחיו המלך הקודם, כיום הוא משתף פעולה עם מאסטר הצללים.
פון אגרוף הברק - קופיף צעיר שנחטף על ידי פוקס, תלמידו של מאסטר לונג.
יוקי - נשרית, לימדה את מקס שיטות לחימה.
קאו טום - דוב מגושם, התנינים הם אויביו המושבעים ששדדו את דוב הספיר.
מאסטר לונג - המאסטר של הקופים ושל פון, לימד את מקס את הזריזות.
טוויץ' וספייק - זיקית וקיפוד (בהתאמה), אחים חורגים של מקס.
הרפתקאות מקס - הסרט - איחד את כל פרקי העונה השנייה, יצא בישראל ב-1 בדצמבר 2012.
הרפתקאות מקס והדינוזאורים - איחד את כל פרקי העונה הרביעית, יצא בישראל ב-2 בינואר 2013.
מקס האריה בממלכת הקסמים - איחד את כל פרקי העונה החמישית יצא ב-2014
מקס בעולם המים - איחד את כל פרקי העונה השישית יצא ב-2015
הרפתקאות רוקי ובולווינקל הוא סרט קומדיה בשילוב אנימציה משנת 2000 שהופק על ידי סרטי יוניברסל ויצא לקולנוע.
הסרט מבוסס על סדרת האנימציה רוקי ובולווינקל.
העלילה עוסקת ברוקי ובולווינקל שמנסים לעזור לסוכנת חשאית לעצור תוכנית רשע של האויבים שלהם, בוריס ונטאשה ומנהיג "אל פחד".